  Виталий Пронин Табере котькуд коралтэм писпуэз эскерозы: кытысь поттэмын, кытчы нуиське.Туэ 1-тӥ июльысен туж сак чакланы кутскозы нюлэс басьтон но лушкан учыръёсты. Нюлэсъя кодексэ бадӟымесь воштонъёс пыртэмын. Табере котькуд коралтэм писпуэз эскерозы: кытысь поттэмын, кытчы нуиське. Нюлэс хозяйствоя министр Рафис Касимов верамъя, табере нюлэс басьтӥсь мурт одно ик декларация гожъяны кулэ. Нюлэс басьтэмез но сое кыӵе машинаен поттэмез пумысен справкаез но луыны одно ик кулэ. - Адямиос туннэ коралтэм писпуэн вуз карыны ярато, - шуэ министр. - Пуктӥськыны я юртъерзэс выльдыны шуыса, нюлэс басьто но, сое муртъёслы вузало. Табере закон чурыт: коръёссэ муртлы вузась-кузьмасез кыл кутон улэ кыскытозы. Штрафъёс бадӟымесь. Рафис Касимов верамъя, вузаськисьёс сяна, арлы быдэ шаерамы нюлэс лушкасьёс сюрыло. Котькудаз учыре шорлыдын 20 кубометр сик погырто. Тае 1 сюрс кубометрен уд ӵошаты - Китай кунгож сьӧрын сомындаен писпуосты келяло. Асьмелэн вораськисьёс пӧлын начар улӥсьёс. Но табере таосын но вераськон луоз чурыт, шуэ Р.афис Касимов. Нюлэсэз эскерисьёс тужгес бадӟым саклык висъялозы тыпылы но ясеньлы, таоссэ нимысьтыз маркировать карозы. Елена Сараматова Туспуктӥз Александр Горбунов Теги: гуртудыс экономика  